கேள்வி: கா. வேழவேந்தன் - தொடக்க வாழ்க்கை பற்றி விளக்கவும்.
பதில்: கஜேந்திரன் என்ற இயற்பெயரைக் கொண்ட வேழவேந்தன் கும்மிடிப்பூண்டி அருகே ஆரணி ஆறு அமைந்துள்ள காரணி (சிற்றூர்) எனும் சிற்றூரில் 5 மே 1936 அன்று இராசம்மாள் - கா.சின்னசாமி இணையருக்கு பிறந்தார். இவருக்கு இரு அண்ணன்மார்களும் ஒரு தமக்கையும் இருந்தனர். இவருக்குப் பின் பிறந்தவர்கள் ஆதிகேசவன் என்ற இயற்பெயர் கொண்ட முல்லைவேந்தனும் ஒரு தங்கையும் ஆவர். முதலில் திண்ணைப் பள்ளிக்கூடம் ஒன்றில் பயின்ற வேழவேந்தன், 1947-48 இல் சென்னை சென்று சௌகார்பேட்டை உள்ள இந்து தியாலாஜிகல் உயர்நிலைப் பள்ளியில் பயின்றார். வகுப்பில் முதல் மாணவராக விளங்கிய இவருக்குத் தகுதி உதவித்தொகை (merit scholarship) வழங்கப்பட்டது. அறிஞர் அண்ணா, இரா. நெடுஞ்செழியன், மு. கருணாநிதி, க. அன்பழகன் ஆகியோரின்பால் ஈர்க்கப்பட்டு மாணவப் பருவத்திலேயே திராவிட இயக்கம் பற்றுடையவரானார். இப் பற்றினால் இவர் பள்ளியில் இருந்த கடவுளர் உருவப்படங்களை வணங்க மறுத்தார். மாணவர்கள் அனைவரும் நெற்றியில் சமயக்குறிகளை அணியவேண்டும் என்ற விதி இருந்த நிலையில், வகுப்பறைச் சுவரிலிருந்து சுண்ணாம்பைக் கீறியெடுத்து அதைத் திருநீறுபோல அணிந்துவந்தார். வார இறுதி நாள்களில் ஊருக்குத் திரும்பித் தன் தந்தைக்கும் அண்ணன்மார்களுக்கும் வேளாண்மை பணிகளில் துணைபுரிவதை வழக்கமாகக் கொண்டிருந்தார். தன் தமிழாசிரியரான "குழந்தைக் கவிஞர்" தணிகை உலகநாதன் என்பாரின் ஊக்கத்தால் "கஜேந்திரன்" என்ற இயற்பெயரைத் துறந்து "வேழவேந்தன்" ஆனார். பள்ளிப்படிப்பை நிறைவுசெய்தபின் சென்னை லயோலா கல்லூரி சேர்ந்த வேழவேந்தன், மு. வரதராசன் (மு.வ) அவர்களிடம் கற்க விரும்பியமையால் பச்சையப்பன் கல்லூரி மாறி பி.ஏ பட்டம் பெற்றார் (1956-59). அதன்பின் சென்னை சட்டக் கல்லூரியில் இளங்கலைச் சட்டம் பயின்றார். சட்டப்படிப்பு முடிந்தபின் மதராசு உயர் நீதிமன்றம் வழக்குரைஞராகப் பதிவுசெய்துகொண்டார். அந்நாளில் புகழ்பெற்ற வழக்கறிஞரும் பின்னாளில் குஜராத் உயர் நீதிமன்றம் தலைமை நீதிபதி (1985-90) பணியாற்றியவருமான பு. இரா. கோகுலகிருட்டிணன் என்பாரிடம் இளநிலை வழக்குரைஞராகச் சேர்ந்தார். கவிஞர் கா.மு.உமர், வி.த. கிருட்டிணமூர்த்தி, சென்னை மாநகராட்சி முன்னாள் நகரத்தந்தை சா. கணேசன் (அரசியல்வாதி) ஆகியோர் வேழவேந்தனின் நெடுநாள் நண்பர்கள் ஆவர்.
கேள்வி: கா. வேழவேந்தன் - தொடக்க காலம் பற்றி தகவல் சொல்.
பதில்: வேழவேந்தன் கல்லூரிப் பருவத்தில் இந்தி எதிர்ப்புப் போராட்டம் பங்கேற்றார். பச்சையப்பன் கல்லூரியில் பயின்றபோது திராவிட மாணவர் முன்னேற்றக் கழக அமைப்பாளராகப் பணியாற்றினார். பின்பு திராவிட முன்னேற்றக் கழகம் (திமுக) சேர்ந்தார். திமுக பொதுக்குழு, செயற்குழு உறுப்பினர், இலக்கிய அணித் தலைவர், துணைப் பொதுச் செயலாளர் ஆகிய பதவிகளில் இருந்தார்.
கேள்வி: கா. வேழவேந்தன் - சட்டமன்ற உறுப்பினர் - இரண்டாம் பதவிக்காலம் (1971-76) பற்றி விளக்கவும்.
பதில்: தமிழ்நாடு சட்டமன்றத் தேர்தல், 1971 தேர்தலில் மீண்டும் கும்மிடிப்பூண்டியில் போட்டியிட்டு வென்றார்.[http://eci.nic.in/eci_main/StatisticalReports/SE_1971/StatReport_TN_71.pdf 1971 Tamil Nadu Election Results, Election Commission of India] அவ்வாண்டு ஏப்ரல் 3 அன்று 1971-72 சட்டமன்ற மதிப்பீட்டுக் குழுவின் தலைவரானார். இவர் தலைமையில் அக் குழு 56 அமர்வுகளை நடத்தியது (அதன்பின் அமைக்கப்பட்ட 1972-73 குழுவின் தலைவராக பி. டி. ஆர். பழனிவேல்ராசன் பொறுப்பேற்றார்). 9 மார்ச் 1973 அன்று சென்னைப் பல்கலைக்கழகம் செனட் உறுப்பினராக வேழவேந்தன் தேர்வானார். 1975-ஆம் ஆண்டு புது தில்லி நடைபெற்ற 21-ஆம் நாடுகளின் பொதுநலவாயம் நாடாளுமன்ற மாநாட்டில் அன்றைய தமிழ்நாடு சட்ட மேலவை எதிர்க்கட்சித் தலைவரான க. இராசாராம் சென்று பங்கேற்றார். நெருக்கடி நிலை (இந்தியா) சூழலில் 31 ஜனவரி 1976 அன்று தமிழக சட்டமன்றம் கலைக்கப்பட்டதால் உறுப்பினர் பதவியை இழந்த வேழவேந்தன், மிசா சட்டத்தின்கீழ் கைதாகி சிறையில் இருந்தார். இவருடன் சிறைவாழ்க்கையைப் பகிர்ந்துகொண்டோருள் ஒருவர், விடுதலை (இதழ்) அந்நாளைய நிருவாக ஆசிரியரும் பின்னாளைய திராவிடர் கழகம் தலைவருமான கி. வீரமணி ஆவார்.
கேள்வி: கா. வேழவேந்தன் - தனி வாழ்க்கை என்பது என்ன?
பதில்: திமுகவின் அந்நாளைய சென்னை மாவட்டச் செயலாளர் கே. எம். கண்ணபிரானின் மகளான பானுமதியை மணந்தார் வேழவேந்தன். இத் திருமணம், சர்.பிட்டி.தியாகராயர் மண்டபத் திடலில் அறிஞர் அண்ணாவின் முன்னிலையில் நடைபெற்றது. இவ்விணையருக்கு வெற்றிவேந்தன், எழில்வேந்தன் ஆகிய இரு மகன்கள் உள்ளனர். இவ்விருவரும் மருத்துவர்கள் ஆவர். வெற்றிவேந்தன் ஒரு கேரளம் பெண்மணியைத் திருமணம் செய்துள்ளார். எழில்வேந்தன் கோயம்புத்தூர் சேர்ந்த பெண்மணியைச் சாதி மறுப்புத் திருமணம் செய்துள்ளார்.
கேள்வி: கா. வேழவேந்தன் - படைப்புகள் பற்றி விளக்கவும்.
பதில்: {| class="wikitable sortable" |+ !ஆண்டு !தலைப்பு !வகை !பதிப்பகம்(கள்) |- |1960 |நெஞ்சிலே பூத்த நிலா / (வேழவேந்தன் சிறுகதைகள்) |சிறுகதைத் தொகுப்பு |இராசம்மாள் பதிப்பகம் வேந்தர் பதிப்பகம், சென்னை |- |1963 (& 2000?) |வேழவேந்தன் கவிதைகள் |கவிதைத் தொகுப்பு |வேந்தர் பதிப்பகம், சென்னை |- |1970 |தமிழா? அமிழ்தா? |கட்டுரைத் தொகுப்பு |தமிழ்த்தேன் பதிப்பகம் [https://www.worldcat.org/title/tamila-amilta/oclc/020603457] |- |1972 |வண்ணத் தோகை | rowspan="3" |கவிதைத் தொகுப்பு |வேந்தர் பதிப்பகம் / பூங்கொடிப் பதிப்பகம், சென்னை |- | rowspan="2" |1993 |ஏக்கங்களின் தாக்கங்கள் | rowspan="7" |வேந்தர் பதிப்பகம், சென்னை |- |தூறலும் சாரலும் |- | rowspan="2" |2000 |தெரிய...தெளிய... | rowspan="4" |கட்டுரைத் தொகுப்பு |- |மனக்காட்டுத் தேனடைகள் |- |2002 |தமிழா எங்கே போகிறாய் |- |2003 |வெற்றிக்கு ஒரு முற்றுகை |- |2007 |அனல் மூச்சு |கவிதைத் தொகுப்பு |- |2009 |அண்ணாவும் பாவேந்தரும் |கட்டுரைத் தொகுப்பு |தமிழ்ப் பல்கலைக்கழகம், தஞ்சாவூர் |- |2011 |கவிதைச் சோலை |கவிதைத் தொகுப்பு | rowspan="3" |சீதை பதிப்பகம் |- |2012 |டாக்டர் மு.வ.வின் தனிப்பெரும் மாட்சி |கட்டுரைத் தொகுப்பு |- |2014 |நாடறிந்தோர் வாழ்வில்... |கவிதைத் தொகுப்பு |- |2015 (?) |தித்திக்கும் தீந்தமிழ் |கட்டுரைத் தொகுப்பு |மணிவாசகர் பதிப்பகம் |}
கேள்வி: கா. வேழவேந்தன் - பட்டங்களும் விருதுகளும் பற்றி நீங்கள் என்ன அறிந்துள்ளீர்கள்?
பதில்: புகழ்பெற்ற வங்கக் கவிஞர் இரவீந்திரநாத் தாகூர் நூற்றாண்டு விழாவையொட்டி 1961-இல் நடைபெற்ற அனைத்துக் கல்லூரி மாணவர் கவிதைப் போட்டியில் வேழவேந்தனின் தாகூராஞ்சலி என்ற பாடல் முதற்பரிசாகத் தங்கப் பதக்கம் பெற்றது.[https://www.amazon.com/%E0%AE%95%E0%AE%B5%E0%AE%BF%E0%AE%A4%E0%AF%88%E0%AE%9A%E0%AF%8D-%E0%AE%9A%E0%AF%8B%E0%AE%B2%E0%AF%88-Kavithai-Solai-Vezhavendan-ebook/dp/B07HB4H8QT] இவரின் ''வண்ணத் தோகை'' கவிதை நூல், தமிழக அரசின் தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1971- 1972 தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் கீழ் இரண்டாம் பரிசு பெற்றது. மேலும் பாவேந்தர் பாரதிதாசன் விருது (1990), கலைமாமணி விருது (2000), இலண்டன் சுடரொளிக்கழகம் நடத்திய இரண்டாவது உலகத் தமிழ்க் கவிதைப் போட்டியில் முதற்பரிசு (2004), கி. ஆ. பெ. விசுவநாதம் விருது (2007), சி.பா. ஆதித்தனார் நினைவு இலக்கியப் பரிசு (2009) உள்ளிட்டவற்றைப் பெற்றுள்ளார்.
கேள்வி: கா. வேழவேந்தன் - கூடுதல் வாசிப்பு குறித்து விரிவாக சொல்லுங்கள்.
பதில்: * மா. மணி, ''100 சாதனையாளர்கள்'', மணிவாசகர் பதிப்பகம்-1994.